ועדת הכספים, כנסת 17, פרוטוקול מספר 691, 2008-01-29 13:00

ראובן ריבלין: אני פותח את ישיבת ועדת הכספים.

ראובן ריבלין: פנייה מספר 7 ו-8.

ראובן ריבלין: הפנייה נועדה לתקצב את לשכת סגן שרת החוץ.

ניסן סלומינסקי: מה הצורך?

ענת משה: הייתה החלטת ממשלה מה-29 באוקטובר למנות סגן לשרת החוץ.

ניסן סלומינסקי: זה לא לצורך המשא ומתן?

ענת משה: לא.

ראובן ריבלין: אי אפשר למנות סגן חוץ שפעילותו רבה מבלי לתת לו תקציב.

ניסן סלומינסקי: אם זה עבור סגן השרה, זה בסדר.

ראובן ריבלין: אנחנו מצביעים.

ראובן ריבלין: ה צ ב ע ה אושר פה אחד

ניסן סלומינסקי: את יכולה להסביר לי למה זה רק 440 ולא 450 מיליון?

ניסן סלומינסקי: לפי ההסכם שלנו נדמה לי שזה צריך להיות קצת יותר, תוספת לסל הבריאות.

ניסן סלומינסקי: זה צריך להיות 300 ועוד 150 מיליון שקלים.

ענת משה: אני אסביר מהיכן זה נובע.

ענת משה: בחוק ההסדרים הייתה הצעה להטיל מס בריאות על עקרות הבית והתוספת של מס הבריאות הזאת נאמדה ב-440 מיליון שקלים.

ראובן ריבלין: והיא לא אושרה.

ענת משה: והיא לא אושרה.

ענת משה: אם היא הייתה מאושרת, זה היה מקטין את השלמת המדינה לתקציב סל הבריאות.

ענת משה: משהיא לא אושרה, נדרש השינוי התקציבי הזה של הוספת תוספת המדינה בעוד 440 מיליון שקלים.

ענת משה: זה נלקח מהרזרבה.

ניסן סלומינסקי: וה-150 מיליון שנולדו כתוצאה מההסכם נכנסים בבסיס התקציב?

ניסן סלומינסקי: אתם הרי תכננתם להעביר 300 מיליון שקלים.

ראובן ריבלין: כן, זה נכנס לבסיס התקציב.

ניסן סלומינסקי: לשנה הראשונה הוספנו עוד 150 מיליון ואחר כם עוד 120 מיליון.

ניסן סלומינסקי: ה-150 מיליון האלה כבר נכנסו בבסיס התקציב וזה רק בא לממש?

ראובן ריבלין: זה מקור.

ניסן סלומינסקי: ה-150 מיליון נכנסו.

ראובן ריבלין: את זה היא לא יודעת אבל אני אומר לך שהם נכנסו כי הצבענו על זה.

ניסן סלומינסקי: הם לוקחים את הסכום מהרזרבה.

ניסן סלומינסקי: את יכולה לומר לנו מה גודל הרזרבה?

ענת משה: כיום אנחנו עדיין עוסקים בסיכומי 2007.

ענת משה: אם יהיו עודפים, עוד טרם גובשה הרזרבה.